- Jeg har sommerfugle i maven, siger Ane Halsboe-Larsen til TV2/Nord. Hun kan skubbe Per Husted ud af Folketinget og tage en af socialdemokraternes seks nordjyske pladser. - Lige meget om jeg bliver valgt eller ej skal dagen gå med at følge optællingen, siger Ane Halsboe-Larsen. Fredag morgen kørte hun stadig på euforien over udsigten til, at Helle Thorning-Schmidt kan sætte sig i statsministerstolen. For Ane Halsboe-Larsen selv bliver fredag en skæbnedag. - Hvis jeg ikke bliver valg, vender jeg tilbage til mit arbejde og det normale. Hvis jeg bliver valgt, står jeg i en helt ny situation, siger hun.

Opsummering:
Skubber Ane Halsboe-Larsen Per Husted ud af Folketinget? Det bliver et af dagens helt store spørgsmål, når de seks nordjyske, socialdemokratiske mandater skal fordeles.